**אליצור עירוני נתניה** היא קבוצת כדורסל ישראלית מהעיר נתניה המשחקת בליגה הלאומית, אשר נקראה בעבר גם "ברק נתניה" ו"אליצור נתניה".

בעונתה האחרונה תחת השם ברק נתניה לפני שהקבוצה התפרקה בקיץ 2015 שיחקה הקבוצה בליגה הלאומית, בעונת 2016/17 קמה הקבוצה מחדש תחת השם אליצור עירוני נתניה בליגה הארצית. ביוני 2021, העפילה הקבוצה לליגת העל אך לא הצליחה לעמיד תקציב מינימום ונשארה בליגה הלאומית.

ניהולה המקצועי של הקבוצה הוא תחת חברת "שחקן אמיתי" אשר נמצאת בבעלותו של עידן אבשלום.

היסטוריה
--------

### אליצור עירוני נתניה

אליצור נתניה עלתה לליגה הראשונה בשנת 1985. כבר בעונתה הראשונה העפילה הקבוצה לגמר הפלייאוף מול מכבי תל אביב אך הפסידה בשני משחקי הפלייאוף וסיימה כסגנית האלופה. בין כוכביה הבולטים של אליצור נתניה היו: וילי סימס, קרל נברסון, טרי פייר, דני ברכה וג'ימי הול. בעונתה השנייה בליגה הבכירה סיימה הקבוצה במקום הרביעי, בעונתה השלישית (1987/1988) העפילה הקבוצה לגמר גביע המדינה בכדורסל, אך הקבוצה נוצחה בידי הפועל גליל עליון 77-79.

בעונת 1988/1989 נאבקה הקבוצה נגד הירידה לליגה השנייה, לבסוף הקבוצה ניצלה וסיימה במקום העשירי. למרות זאת הקבוצה לא יכלה לפתוח את העונה הבאה ולמעשה לא הופיעה כלל למשחקים עקב חובות כבדים והקבוצה הידרדרה לליגות הנמוכות. בסך הכל שיחקה הקבוצה במשך 4 עונות רצופות (1985–1989) בליגה הראשונה. מול שתי עונות בשתי קדנציות (1987/1988), (1997/1998), של מכבי נתניה. בעונת 1987/1988 הקבוצות נפגשו פעמיים ל"דרבי נתנייתי" היסטורי בליגה הראשונה.

### אליצור מכבי ברק נתניה

סמלה של הקבוצה קודם להוספת "ברק" לשם
סמל "ברק נתניה"
בסיום עונת 1998/1999 התאחדה הקבוצה עם **מכבי נתניה** והוסב שמה ל"**אליצור מכבי נתניה**". ושנה לאחר מכן התווספה המילה "**ברק**" לשם הקבוצה בעקבות התרסקות מטוסו של אוהד הקבוצה צבי ברק וכניסתו לקומה.

הקבוצה טיפסה בשנים האחרונות מליגה א' (הליגה הרביעית) עד לליגה הלאומית (הליגה השנייה). בעונת 2007/2008 הקבוצה הייתה קרובה לעלות לליגת העל אך הפסידה לאליצור קריית אתא בסדרת הפלייאוף על המקום השלישי שהוביל לליגת העל. הקבוצה הייתה יכולה לעלות גם דרך ניצחון בסדרת חצי הגמר, אך היא הפסידה אותה למכבי חיפה.

בעונת המשחקים 2008/2009 הובילה נתניה את הטבלה וספגה רק הפסד אחד במשך העונה הסדירה. בפלייאוף באותה העונה ניצחה הקבוצה ברבע הגמר את הפועל טבעון 2:0 בסדרה. אחר כך העפילה לחצי הגמר נגד הוד השרון, שבו ניצחה 3:0 בסדרה והעפילה לליגת העל. בסדרת הגמר פגשה את הפועל עפולה וניצחה אותה בתוצאה 2:0 בסדרה של הטוב משלושה משחקים.

בעונת 2009/2010 סיימה נתניה במקום החמישי בטבלה, ולאחר מכן קבעה ניצחון היסטורי 3:1 בסדרת הפלייאוף מול מכבי חיפה ועלתה לפיינל פור בחצי הגמר הפסידה למכבי תל אביב ובמשחק על המקום השלישי הפסידה להפועל ירושלים.

בעונת 2010/2011 ניצחה ברק נתניה את הפועל תל אביב בחצי גמר גביע המדינה, ולאחר מכן הפסידה בגמר 70–106 למכבי תל אביב.

בקיץ 2014 ירדה לליגה לאומית בעקבות קשיים כלכליים.

בעונת 2014/2015 סיימה הקבוצה את העונה הסדירה במקום החמישי והודחה בחצי גמר הפלייאוף על ידי עירוני קריית אתא.

### פירוק וחזרה לפעילות

בקיץ 2015 הקבוצה נקלעה לקשיים כלכליים והבעלים צביקה ליבר החליט לפרק את הקבוצה.

בשנת 2016 קמה הקבוצה מחדש תחת השם אליצור עירוני נתניה.

בסיום עונת 2016/17 סיימה הקבוצה במקום הראשון בליגה אך הודחה בגמר הפלייאוף לאחר הפסד למכבי קריית מוצקין 2-1 בסדרת הגמר כאשר הפסידה את שני משחקי הבית וניצחה את משחק החוץ.

בסיום עונת 2017/18 סיימה הקבוצה במקום השני, בחצי הגמר גברה על הפועל עכו 0–2 ובגמר ניצחה 1–2 את א.ס רמת השרון פעמים בחוץ והפסד בבית ועלתה לליגה הלאומית.

בסיום עונת 2018/19 סיימה הקבוצה במקום ה-9 בעונה הסדירה ונשארה בליגה הלאומית לעונה נוספת.

#### שחקן אמיתי

לקראת עונת 2019/20 הוחלט להעביר את הניהול המקצועי של הקבוצה לחברת "שחקן אמיתי" אשר נמצאת בבעלות של עידן אבשלום, שמונה למנהל המקצועי של הקבוצה. ביולי 2019 מונה רובן נייברגר למאמן הקבוצה וליאור ליובין כמנהלה המקצועי של הקבוצה.. במסגרת הפרויקט ניתנת במה לשחקנים צעירים ישראלים בגילאי 18-23, כאשר אותם שחקנים לוקחים גם חלק בפרויקט פיתוח השחקנים של שחקן אמיתי ומשלבים מעטפת מקצועית רחבה. באותה שנה שיחקו בקבוצה השחקנים איתי מושקוביץ ואייל ננקין. בסיום העונה, בשל הפסקת הליגה עקב מגפת הקורנה, סיימה הקבוצה במקום ה-8 במאזן של 11 ניצחונות ו-11 הפסדים.

את עונת 2020/21 סיימה הקבוצה במקום ה-5 והעפילה לסדרת רבע גמר הפלייאוף, בסדרה זו גברה 2–1 על אליצור קריית אתא מהמקום ה-4 והעפילה לחצי הגמר בו פגשה את ה-1 אליצור "איתו" אשקלון, בצמד המשחקים הראשונים הפסידה נתניה לאשקלון, אך במשחק ה-3 בסדרה גברה הקבוצה בנק' אחת בסל בשניית הסיום וצמצמה ל-2–1 בסדרה, במשחק ה-4 ניצחה הקבוצה בבית והשוותה ל-2-2 ובמשחק מספר 5 שנערך באשקלון גברה הקבוצה 83–75 והעפילה לליגת העל לאחר 7 עונות בהן נעדרה מהליגה הבכירה. בסיום העונה נבחר נייברגר למאמן העונה ומושקוביץ' לחמישיית העונה בלאומית.

בספטמבר 2021 לאחר סאגה ארוכה שכללה את אי אישור אולם ישורון, ערער והחלטת בית הדין שהקבוצה תוכל לשחק באולם חלופי ולאחר מכן אי מעבר בבקרה תקציבית של איגוד הכדורסל, בוטלה עליית הקבוצה לליגת העל והיא תשחק עונה נוספת בליגה הלאומית. בעקבות פסילת אולם ישורון, הוחלט בעיריית נתניה כי יוקם אולם ספורט חדש אשר יוכל לאכלס כ-2,500 צופים, בסמוך לאיצטדיון הכדורגל בעיר.

בעונת 2021/2022 העפילה הקבוצה לפלייאוף לאחר שסיימה במקום השביעי, בסדרת רבע הגמר הודחה הקבוצה לאחר הפסד 3-1 בסדרה להפועל חבל מודיעין. בסיום העונה נבחר שחקן הקבוצה, רועי פריצקי לחמישיית העונה בלאומית ואיתן בורג לשחקן השישי של העונה.

בעונת 2022/23 סיימת נתניה במקום הרביעי את העונה הסדירה, אך הפסידה בחצי הגמר 3-2 להפועל עפולה ולא העפילה לליגת העל. בעונה זו שיחקו בקבוצה בן שרף, שנבחר לתגלית העונה והשחקן השישי בלאומית, בורג שנבחר לחמישיית העונה וג'סטין רובינסון, בנו של שחקן העבר דייויד רובינסון. בסיום אותה עונה שקל אבשלום מעבר לאחר מקבוצות ליגת העל, אך בסופו של דבר נשאר כמנהל המקצועי של המועדון.

סגל השחקנים
-----------

| אליצור בריגה נתניה |
| --- |
| **שחקנים** | **מאמנים** |
| 

| עמדה | # | ארץ | שם | גובה (מטר) | תאריך לידה |
| --- | --- | --- | --- | --- | --- |
| רכז - PG | 6 | ישראלישראל |  עומר פולג  | 1.82 | 15.10.99 | {{שחקן כדורסל|מס=7|ארץ=ישראל|שם=[[אלון מיכאלי]|עמדה=פאוור פורוורד - PF |גובה=2.02 |לידה=27.11.05 }}

 |
| רכז - PG | 10 | ישראלישראל |  שוהם גת  | 1.89 | 10.8.02 | 
 |
| סמול פורוורד - SF | 11 | ישראלישראל |  אריאל אייזיק הקפטן  | 1.97 | 21.5.03 | 
 |
|  | 12 | ישראלישראל |  יאיר עמר  |  | 19.4.05 | 
 |
| גארד - PG/SG | 13 | ישראלישראל |  בוריס בוגוסלבסקי  | 1.85 | 4.12.98 | 
 |
| סנטר - C | 14 | ישראלישראל |  ג'ושוע מיכאל דג'נוגלי  |  | 20.01.98 | 
 |
| סמול/פאוור פורוורד - SF/PF | 15 | ישראלישראל |  אימרי שביט  | 1.99 | 01.03.03 | 
 |
| [ סמול פורוורד/גארד - SF/PG]] | 16 | ישראלישראל |  נועם לוגשי  | 1.90 | 18.01.05 | 
 |
| [פאוור פורוורד - PF]] | 18 | ישראלישראל |  אילי דולינסקי  | 2.04 | 06.06.05 | 
 |
|  | 23 | ישראלישראל |  ירדן כהן  |  | 23.1.01 | {{שחקן כדורסל|מס=25|ארץ=ישראל|שם=אורי זיו כהן|עמדה=[[סמול/פאוור פורוורד - SF/PF |גובה= 2.00 |לידה=13.02.05 }}

 |
| גארד - PG/SG | 33 | ישראלישראל |  עילי שאול  | 1.85 | 15.08.01 | 
 |
| רכז/גארד - PG/SG  | 77 | ישראלישראל |  עילאי חיון  | 2.04 | 27.04.05 | 
 |
| גארד PG/SG | 4 | ישראלישראל |  אדם צדקה  | 1.87 | 16.03.05 | 
 |
| סמול פורוורד - SF | 9 | ישראלישראל |  גולן גוט  | 1.95 | 07.11.94 |  |

 | **מאמן:**
ישראלישראל רובן נייברגר
**עוזרי מאמן:**
ישראלישראל איתי שלח |
| עודכן בתאריך: 21.3.2024 |

תארים והישגים
-------------

ליגת העל בכדורסל
* סגנות (1): 1985/1986

גביעי המדינה
* סגנות (1): 1987/1988

גביע הליגה הלאומית
זכייה (1): 2023/2024

#### ליגות נמוכות

גביע האיגוד
* **זכייה (2)**: 1978, 2017

שחקנים בולטים
-------------

שחקנים בולטים בקבוצה לאורך השנים:

|  |  |
| --- | --- |
| * שמוליק ברנר
* אור גורן
* ליאור חכמון
* אלירן גואטה
* ערן אסנטי
* אלכס צ'וברביץ'
* אדריאן בנקס
* חוזה וייטמן
* קרל נברסון
* מרקו קילינגסוורת'
* טרי פייר
 | * יהוא אורלנד
* טוני וושהאם
* סטיב מאלוביק
* דני ברכה
* דוואן רובינסון
* רון מור
* בריאן אסברי
* רועי פריצקי
* איתי מושקוביץ
* ברייס וושינגטון
* רז אדם
 |

ראו גם
------

* אליצור נתניה (כדורסל נשים)

קישורים חיצוניים
----------------

ויקישיתוף מדיה וקבצים בנושא **אליצור עירוני נתניה** בוויקישיתוף
* אתר האינטרנט הרשמי של אליצור נתניה
* "ברק" נתניה, באתר "יורו-בסקט"(הקישור אינו פעיל, 11.9.2021)

הערות שוליים
------------

1. ↑  כפיר חודדה, ‏"התמונה הושלמה: אליצור נתניה עלתה ללאומית", באתר ONE‏, 9 במאי 2018
2. ↑  כפל תפקידים: ליאור ליובין מונה למנהל המקצועי של אליצור נתניה, באתר ynet, 7 ביולי 2019
3. ↑  עמית ניר, ‏"ניקח תואר עם צעירים". מבט לפרוייקט של אליצור נתניה, באתר ערוץ הספורט, 7 באפריל 2023
4. ↑  ברק חקלאי, בית הדין קבע: אליצור נתניה רשאית לשחק בליגת העל, באתר ynet, 19 באוגוסט 2021
5. ↑  סופית, נתניה תשחק בליגה הלאומית
6. ↑  בתוך שנתיים: אולם כדורסל חדש בנתניה
7. ↑  עמרי מנהיים, ‏בעלות של כ-50 מיליון: האולם החדש בנתניה, באתר ערוץ הספורט, 2 בינואר 2023
8. ↑  אבק כוכבים: דייויד רובינסון הגיע לצפות במשחק מהליגה הלאומית, באתר וואלה!‏, 22 בפברואר 2023
9. ↑  על אבא, אהבה וסל שבור: ג'סטין רובינסון מאליצור נתניה פותח הכל
10. ↑  עידן אבשלום עשוי לעזוב את נתניה לניהול מקצועי בליגת העל
11. ↑  בתור "מכבי נתניה"

| הליגה הלאומית בכדורסל - עונת 2023/2024 |
| --- |
| 

|  |
| --- |
| אליצור "איתו" אשקלון • אליצור עירוני נתניה • אליצור שומרון • א.ס. רמת השרון • הפועל גלבוע גליל • הפועל כפר קאסם • מכבי חיפה • מכבי מעלה אדומים • מכבי ראשון לציון • מכבי רחובות • מכבי עירוני רעננה • מ.ס. צפת דניאל • עירוני נהריה |

 |